OpenLLM-France/wikimedia huggingface dataset:
# In Time: The Best of R.E.M. 1988–2003

In Time: The Best of R.E.M. 1988–2003 és la cinquena compilació de la banda estatunidenca de rock alternatiu R.E.M., tot i que es considera la segona oficial de la banda. Es va publicar el 28 d'octubre de 2003 i conté cançons des de l'àlbum Green (1988) i Reveal (2001) amb l'addició de dues cançons inèdites i dos cançons provinents de bandes sonores.

## Producció

Entre les cançons que conté la compilació destaquen les novetats «Bad Day», versió demo de 1986, i «Animal», cançó nova composta pel següent treball d'estudi. També s'hi van incloure els temes «All the Right Friends» i «The Great Beyond». El primer va ser compost a principis de la dècada de 1980 i regravat per la banda sonora de la pel·lícula Vanilla Sky (2001), de Cameron Crowe, i el segon es va publicar l'any 1999 com a part de la banda sonora de Man on the Moon de Milos Forman, la banda sonora de la qual va ser composta completament per la banda. D'aquesta època destaca l'absència de la cançó «Shiny Happy People», que la banda va decidir ignorar malgrat ser una de les cançons més populars.
A banda de l'edició bàsica, es va llançar una edició limitada de disc doble que incloïa el disc Rarities and B-Sides de la mateixa època i notes de Peter Buck. L'edició d'un disc va arribar al número 1 al Regne Unit i fou certificat com a disc de platí als Estats Units. També van llançar una edició en vinil que consistia de dos LPs i una edició limitada box set de CD. Paral·lelament, també van publicar un àlbum de vídeo titulat In View: The Best of R.E.M. 1988–2003.
La Warner Bros. Records va rellançar l'edició de doble disc l'any 2005, però fou una versió ampliada amb un CD i un DVD d'àudio, i remescles realitzades per Elliot Scheiner.

## Posició en llistes

| Llista (2003) | Posició | Certificacions |
| Alemanya | 1 | 2x Platí |
| Austràlia | 5 | 4x Platí |
| Estats Units | 8 | 1x Platí |
| Espanya | 40 | 1x Platí |
| Itàlia | 1 | 1x Platí |
| Regne Unit | 1 | 5x Platí |

## Referències

* ↑ Garrán, Daniel. «¿Por qué ‘Shiny Happy People’ es la canción más odiada de R.E.M.?» (en anglès). Los 40, 21-09-2020. [Consulta: 26 setembre 2021].
* 1 2 3 4 «R.E.M. - THE BEST OF R.E.M. IN TIME 1988-2003» (en anglès). Australian-charts.com. [Consulta: 12 octubre 2021].
* ↑ «Gold-/Platin-Datenbank (R.E.M.; 'In Time')» (en alemany). BVMI. [Consulta: 15 abril 2021].
* ↑ «In Time» (en anglès). RIAA. [Consulta: 12 octubre 2021].
* ↑ «Gli album più venduti del 2003» (en italià). HitParadeItalia.it. [Consulta: 15 abril 2021].
* ↑ «REM > Albums» (en anglès). OfficialCharts.com. [Consulta: 15 abril 2021].
# Ternovi

«Ternovi» té aquests significats:
* Ternovi (Tbilísskaia), khútor del krai de Krasnodar, a Rússia
* Ternovi (Pxékhskaia), khútor del krai de Krasnodar, a Rússia
* Ternovi (Rostov), poble de l'óblast de Rostov, a Rússia
# Third Lake

Third Lake és una vila dels Estats Units a l'estat d'Illinois. Segons el cens del 2000 tenia 1.355 habitants.

## Demografia

Segons el cens del 2000, Third Lake tenia 1.355 habitants, 428 habitatges, i 369 famílies. La densitat de població era de 951,2 habitants/km².
Dels 428 habitatges en un 50,5% hi vivien nens de menys de 18 anys, en un 81,5% hi vivien parelles casades, en un 4% dones solteres, i en un 13,6% no eren unitats familiars. En el 9,3% dels habitatges hi vivien persones soles el 2,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,14 i el nombre mitjà de persones que vivien en cada família era de 3,39.
Per edats la població es repartia de la següent manera: un 31,7% tenia menys de 18 anys, un 6,6% entre 18 i 24, un 30,1% entre 25 i 44, un 27,5% de 45 a 60 i un 4,1% 65 anys o més.
L'edat mediana era de 37 anys. Per cada 100 dones de 18 o més anys hi havia 100,4 homes.
La renda mediana per habitatge era de 96.719 $ i la renda mediana per família de 101.850 $. Els homes tenien una renda mediana de 68.068 $ mentre que les dones 47.500 $. La renda per capita de la població era de 34.921 $. Aproximadament l'1,4% de les famílies i el 2,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Third Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Third Lake». American Fact Finder. Oficina del Cens dels Estats Units, 12-01-2010.
# Foggy Dew

Foggy Dew és una cançó atribuïda a Canon Charles O'Neill.
Aquesta cançó és la crònica de l'aixecament de Pasqua de 1916. Encoratja els irlandesos a lluitar per la causa irlandesa, abans que per la britànica, com molts joves feien durant la Primera Guerra Mundial.
També és coneguda com a "Down the Glen" i ha estat interpretada i gravada per la majoria de grups de folk irlandesos coneguts, incloent The Clancy Brothers and Tommy Makem, The Dubliners, The Chieftains amb Sinéad O'Connor, Shane MacGowan i els The Wolfe Tones. La cançó també sona abans de cada actuació dels Dropkick Murphis.
Foggy Dew és una de les diverses cançons populars de la República d'Irlanda. Altres títols inclouen The Green Fields of France, que tenia el títol original de "No man's land", The Band Played Waltzing Matilda, ambdues escrites per l'escocès-australià Eric Bogle, i una adaptació del segle XX de Jonnhy, We hardly knew Ye que reeemplaça l'esment tradicional de l'"illa de Sullon" per "l'illa de Ceylon".
L'any 1967 se'n va enregistrar una versió instrumental al disc Festival Folk (Edigsa) interpretada per en Xavier Oliveras i Xesco Boix.

## Referències

* ↑ http://www.bbc.co.uk/history/british/easterrising/songs/rs04.shtml

## Enllaços externs

* Lletra de la cançó
* Partitura i lletra de la cançó
* Interpretació de Sinéad O'Connor amb The Chieftains
* Versió al disc Festival Folk (1967) https://www.youtube.com/watch?v=-vOk3DUPCPU
# Quarta (nàutica)

Una quarta, en nàutica, es refereix a una quarta part compresa entre dos vents consecutius, dels vuit principals de què consta la rosa dels vents. Els vuits vents principals divideixen la rosa en vuit parts de 45° cada una. Una quarta representa, doncs, 11,25°. Així doncs, una quarta també representa una de les trenta-dues parts en què es divideix la rosa dels vents, que també es poden anomenar rumbs o vents.
D'aquí provenen expressions com a quatre quartes a estribord (a 45° a estribord).

## Referències

* ↑ «quarta». Diccionari de la llengua catalana de l'IEC. Institut d'Estudis Catalans.
* ↑ DCVB: Quarta.
* ↑ Vocabulari nàutic. Segona. València: Publicacions de l’Acadèmia Valenciana de la Llengua, 2018, p. 182. ISBN 978-84-482-6254-9.
# Pastisseria Fidel Serra

La Pastisseria Fidel Serra és una obra modernista d'Igualada (Anoia) protegida com a Bé Cultural d'Interès Local.

## Descripció

Edifici entre mitgeres amb la façana modernista. La façana parteix d'una simetria donada per tres eixos d'obertures. La part més interessant la trobem al tercer pis on les obertures són flanquejades per unes columnes de capitells jònics suportants uns timpans ondulats, l'interior dels quals és decorat amb uns esgrafiats policromats, i les baranes de forja.

## Referències

* 1 2 «Pastisseria Fidel Serra». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 2 octubre 2018].
# Akagi

«Akagi» té aquests significats:
* Akagi (manga). Manga
* Mont Akagi. Volcà del Japó
* Portaavions Akagi. Portaavions japonès de la Segona Guerra Mundial
# Tresor de Tomares

El tresor de Tomares és un tresor romà trobat durant unes obres al Parc del Olivar del Zaudín, en la localitat sevillana de Tomares, el 28 d'abril de 2016.

## Descripció

Està format per 19 àmfores que contenien uns 600 kg de monedes de bronze i algunes també banyades en plata, dels segles iii i iv, en les quals apareix la figura de l'emperador Maximià o de l'emperador Constantí Les monedes tenen en l'anvers la figura d'un emperador i en el revers diverses al·legories romanes, com l'abundància.
Els investigadors van emfatitzar que no s'havia trobat mai tal acumulació de peces i a més tan homogènies.

## Referències

* ↑ Mora, Antonio J. «600 kilos de monedas romanas descubiertas en Tomares (Sevilla)». El País, 29-04-2016 [Consulta: 29 abril 2016].
* ↑ «El tesoro de Tomares: halladas 19 ánforas con 600 kilos de monedas romanas». Andaluces Diario, 28-04-2016 [Consulta: 29 abril 2016].
# Infracció de trànsit

Una infracció de trànsit és un incompliment de la normativa de circulació de vehicles, que comporta una sanció administrativa. En el cas de les infraccions de trànsit més greus, la sanció pot ser d'ordre penal, fins al punt de comportar penes privatives de llibertat.
Dins del concepte d'infracció de trànsit s'hi inclouen tots els possibles vehicles: de motor, de tracció animal, bicicletes, i fins i tot les produïdes pels simples vianants.
Les infraccions de trànsit poden ser de menes molt diverses, si bé les més greus acostumen a ser aquelles que posen en perill la vida de l'infractor o de tercers. Entre aquestes cal citar l'excés de velocitat, la conducció temerària o la conducció sota els efectes de l'alcohol o de substàncies estupefaents. No obstant això, infraccions de trànsit poden ser també tota mena de transgressions de la normativa, encara que el resultat d'aquest incompliment sigui simplement la incomoditat per a terceres persones, l'entorpiment del trànsit de vehicles o de persones, o fins i tot l'incompliment d'obligacions formals. Són també, per tant, infraccions de trànsit, el mal aparcament o l'incompliment de l'obligació de dur al damunt la documentació del vehicle, per exemple.
Normalment quan una sanció és tan greu com perquè se sancioni en l'ordre penal, l'ordre administratiu se sol inhibir a favor de la pena més greu. S'evita amb això sancionar dues vegades la mateixa infracció.

## Infraccions de trànsit a Espanya

Les competències de trànsit a l'estat espanyol estan repartides entre tres organismes, Dirección General de Tráfico (DGT) (79% del cens de conductors), Servei Català de Trànsit (16%) i l'Ertzaintza (6%).
Durant l'any 2006 la DGT va formular una mica més de 94.000 denúncies per alcoholèmia mentre que els Mossos d'Esquadra van imposar una mica més de 30.000 sancions.

## Vegeu també

* Sanció administrativa
* Procediment administratiu sancionador
* Recurs administratiu
# Tendó flexor comú

El tendó flexor comú és un tendó que s'uneix a l'epitròclea (apòfisi medial i distal de l'húmer).
Serveix com a punt de fixació superior per als músculs flexors superficials de la part davantera de l'avantbraç:
* Cubital anterior
* Palmar menor
* Palmar major
* Pronador rodó
* Flexor comú superficial dels dits

## Vegeu també

* Tendó extensor comú

## Referències

* ↑ Standring, Susan. Gray's Anatomy: The Anatomical Basis of Clinical Practice. quartieth. Londres: Churchill Livingstone, 2008. ISBN 978-0 -443-06684-9.
# Timoxè d'Acaia

Timoxè d'Acaia (en llatí Timoxenos, en grec antic Τιμόξενος) fou un militar grec, estrateg de la Lliga Aquea, que va viure al segle III aC.
L'any 223 aC, va ser nomenat estrateg de la Lliga, i va ocupar Argos, resistint amb èxit els esforços del rei Cleòmenes III d'Esparta per recuperar-la. El 221 aC va ser altre cop general de la Lliga però a causa de la manca de disciplina de les tropes no estava disposat a comandar l'exèrcit a la guerra contra la Lliga Etòlia i una dies abans d'acabar el seu mandat va dimitir en favor d'Àrat de Sició, que ja havia estat elegit.
Va tornar a ser candidat a estrateg l'any 218 aC i va tenir el suport d'Àrat de Sició, però no va ser elegit a causa de les pressions d'Apel·les el ministre i regent de Filip V de Macedònia, que volia mortificar a Àrat. En canvi va sortir escollit altre cop el 216 aC després del final de l'anomenada guerra social. En parlen Polibi i Plutarc.

## Referències

* ↑ 3.Timoxenus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 1151
# Província de Masvingo

Masvingo és una de les deu províncies de Zimbàbue. Ocupa una àrea de 56.566 km². La capital de la província és la ciutat de Masvingo.

## Departaments

Masvingo es divideix en 7 departaments:
* Bikita
* Chivi
* Zaka
* Districte de Masvingo
* Gutu
* Mwenezi
* Chiredzi

## Vegeu també

* Parc Nacional de Gonarezhou
# París-Roubaix 1936

La París-Roubaix 1936 fou la 37a edició de la París-Roubaix. La cursa es disputà el 12 d'abril de 1936 i fou guanyada pel francès Georges Speicher, que d'aquesta manera trencava una ratxa de set anys seguits amb victòries belgues. Speicher s'imposà a l'esprint a Romain Maes.

## Classificació final

| | Ciclista | Equip | Temps |
| 1 | Georges Speicher | Alcyon-Dunlop | |
| 2 | Romain Maes | Alcyon-Dunlop | m. t. |
| 3 | Gaston Rebry | Alcyon-Dunlop | |
| 4 | Romain Gijssels | Dilecta | |
| 5 | Jules Rossi | Alcyon-Dunlop | |
| 6 | Jean Wauters | Helyett | |
| 7 | Frans Bonduel | Dilecta | |
| 8 | Emiel Vandepitte | Dilecta | |
| 9 | Sylvain Grysolle | Dilecta | |
| 10 | Léon Level | Helyett | |

## Enllaços externs

* Web oficial
* Resultats de l'edició de 1936 a les-sports.info
* Resultats de l'edició de 1936 Arxivat 2016-03-03 a Wayback Machine. a cyclebase.nl
# Aleksandr Litvinenko

Aleksandr Vàlterovitx Litvinenko (en rus, Александр Вальтерович Литвиненко; 4 de desembre de 1962 – 23 de novembre de 2006) va ser un espia rus, coronel de la KGB i tinent-coronel de la FSB que, després d'haver criticat els seus superiors va haver d'abandonar Rússia i es va establir al Regne Unit el 2000. Llavors va publicar dos llibres criticant durament el govern de Vladímir Putin. Va néixer a Rússia i des de l'octubre de 2006 era ciutadà britànic. Les fotografies des del seu llit de mort, i la seva mort en un hospital de Londres el 23 de novembre de 2006 a les 21:21 h, probablement a causa d'un enverinament amb poloni-210, radioactiu, van atraure l'atenció internacional. La seva mort s'esdevingué unes setmanes després de l'assassinat a Moscou d'Anna Politkóvskaia, una altra periodista crítica amb el govern de Vladímir Putin.

## Declaració pòstuma

Litvinenko dictava una declaració al seu amic, Alex Goldfarb, el 21 de novembre, dos dies abans de la seva mort. La declaració s'anunciava originalment en rus i es traduïa a anglès dos dies més tard.
   Vull donar les gràcies a moltes persones. Als meus doctors, infermeres i el planter de l'Hospital que va fer tot el possible per mi; a la policia britànica que està investigant el meu cas amb vigor i professionalisme i vetlla per mi i la meva família.
   Vull agrair el govern britànic per cuidar-me. Estic orgullós en cas de ser un ciutadà britànic.
   Vull agrair el públic britànic pels seus missatges de suport i l'interès que ha mostrat cap a la meva situació.
   Agraeixo a la meva esposa Marina, que s'ha quedat amb mi. El meu amor per a ella i el nostre fill no coneix límits.
   Tanmateix, sent aquí puc sentir l'aleteig de les ales de l'àngel de la Mort.
   Podria escapar-me d'ell, però les meves cames no corren tan ràpid com m'agradaria.
   Per tant, penso que potser és el moment de dir unes coses a la persona que és responsable de la meva actual situació.
   Podrà aconseguir silenciar-me, però tot silenci té el seu preu. Ha mostrat vostè ser tan bàrbar i despietat com afirmen els seus crítics més durs.
   Ha mostrat vostè no tenir respecte per la vida, la llibertat o cap valor de la civilització.
   Ha mostrat vostè ser indigne del seu ofici, ser indigne de la confiança d'homes i dones civilitzats.
   Podrà aconseguir silenciar un home però l'udol de protesta, Sr. Putin, retrunyirà en les seves oïdes per la resta de la seva vida.
   Que Déu s'apiadi de vostè pel que ha fet, no només a mi sinó l'estimada Rússia i el seu poble.

## Llibres publicats

* Blowing up Russia: Terror from within∖
* Lubyanka Criminal Group

## Referències

* ↑ «L'exespia enverinat culpa Putin del crim en una nota pòstuma». avui, 01-07-2012. Arxivat de l'original el 2006-12-14. [Consulta: 25 novembre 2006].
# Infraestructura d'hidrogen

La infraestructura d'hidrogen es refereix a tots els elements estructurals que proveeixen els mecanismes per crear, transportar, emmagatzemar i abastar hidrogen.

## Canonades

El transport d'hidrogen es fa per mitjà de canonades. Els hidroductos s'usen per connectar el punt de producció d'hidrogen amb el punt de demanda. Els costos de transport per aquest mitjà són similars als del gas natural comprimit; no obstant això, en l'actualitat l'hidrogen normalment és produït a distàncies molt llargues del punt de lliurament. En el 2004 hi havia 1.450 km de canonades de transport d'hidrogen de baixa pressió als Estats Units i 1.500 km a Europa.

## Estacions d'hidrogen

Les estacions d'hidrogen normalment no es troben prop dels punts de producció d'hidrogen, així que l'obtenen per mitjà de tancs d'hidrogen, tràilers d'hidrogen comprimit o d'hidrogen líquid.

## Referències

* ↑ «Compressorless Hydrogen Transmission Pipelines». Arxivat de l'original el 2012-02-10. [Consulta: 25 novembre 2012].
* ↑ Every 50 to 100 miles

## Vegeu també

* Economia de l'hidrogen

## Enllaços externs

* The Hydrogen Infrastructure Transition (HIT) Model Arxivat 2010-06-11 a Wayback Machine. (anglès)
* Roads2HyCom Infrastructure Arxivat 2008-10-04 a Wayback Machine. (anglès)
# Tetraleurodes marshalli

Tetraleurodes marshalli és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Bondar el 1928.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Fluide Glacial

Fluide Glacial és una revista de còmics francesa fundada el 1975 pels dibuixants Marcel Gotlib, Alexis i Jacques Diament. De periodicitat mensual, a més de còmics de caràcter humorístic, també inclou articles culturals, biografies d'autors i narracions.
Durant anys ha publicat el treball de guionistes i dibuixants francesos i internacionals, com ara Jacques Lob, Édika, Claire Bretécher, Jean Solé, François Boucq, Moebius, Jean-Claude Mézières, Loup, Daniel Goossens, André Franquin, Manu Larcenet, Riad Sattouf, entre moltíssims d'altres.
Ha publicat els catalans Tha i Joan Tharrats, germans i creadors de Absurdus Delirium, i Manel Fontdevila i Alfonso López, amb la sèrie A vie de Saint. També ha publicat la traducció francesa dels còmics de Carlos Giménez.

## Referències

* ↑ «Fluide Glacial: auteurs» (en francès). Fluide Glacial. Arxivat de l'original el 2019-08-06. [Consulta: 19 agost 2015].
* ↑ «Absurdus Delirium». Tebeosfera. [Consulta: 19 agost 2015].
* ↑ «Carlos Giménez». Carlos Giménez, 2001. [Consulta: 25 agost 2015].

## Enllaços externs

* Fluide Glacial: web oficial
# Província de Matanzas

La província de Matanzas és una divisió administrativa de Cuba, situada a la part nord de Cuba. Ocupa una superfície d'11.978 km² amb una població d'uns 60.000 habitants. La capital és la ciutat de Matanzas. Comprèn el Parc Natural de La Ciénaga de Zapata, zona pantanosa amb gran diversitat de flora i fauna, que és la zona pantanosa més gran de tot centreamèrica (i potser també Sud-amèrica).
El clima és tropical amb estació humida i estació seca (sabana). El principal perill meteoròlogic són les tempestes tropicals. El relleu és pla, els sòls són de molt bona qualitat i el conreu principal és la canya de sucre. Hi van arribar nombrosos grups ètnics africans com a esclaus per treballar a les plantacions.
# París-Roubaix 1945

La París-Roubaix 1945 fou la 43a edició de la París-Roubaix. La cursa es disputà el 9 d'abril de 1945 i fou guanyada pel francès Paul Maye, que s'imposà a l'esprint en la meta de Roubaix.
100 ciclistes van prendre la sortida, mentre que 28 l'acabaren.

## Classificació final

| | Ciclista | Equip | Temps |
| 1 | Paul Maye | Alcyon-Dunlop | 7h 52' 54" |
| 2 | Lucien Teisseire | - | m. t. |
| 3 | Kleber Piot | - | m. t. |
| 4 | Louis Thiétard | Metropole - Dunlop | m. t. |
| 5 | Maurice Desimpelaere | Alcyon - Dunlop | m. t. |
| 6 | Édouard Muller | - | m. t. |
| 7 | Robert Renonce | - | m. t. |
| 8 | Maurice de Muer | Peugeot | + 3' 01" |
| 9 | Maurice Quentin | - | m. t. |
| 10 | Lucien Maelfait | - | m. t. |

## Enllaços externs

* Web oficial
* Resultats de l'edició de 1945 a les-sports.info
* Resultats de l'edició de 1945 Arxivat 2016-03-03 a Wayback Machine. a cyclebase.nl
# Tit Turpili Silà

Tit Turpili Silà (en llatí Titus Turpilius Silanus) va ser un militar romà.
Quint Cecili Metel Numídic el va nomenar l'any 108 aC comandant de la ciutat de Vaga o Vacca a Numídia. Els habitants, fidels a Jugurta, van matar tota la guarnició. Silà es va poder escapar i es va reunir amb l'exèrcit principal romà. El fet que fos l'únic que es va escapar el va fer sospitós i va ser portat a judici i condemnat (era ciutadà llatí i no romà i gaudia de menys drets). Va ser executat.
Plutarc relata que més tard es va establir la innocència de Turpili Silà sense cap dubte. I diu també que Gai Mari, que era present al judici com a assessor, va instar a Metel a que el condemnés.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 822.
# Albert Almasqué i Domènech

Albert Almasqué i Domènech (Barcelona, 25 de desembre de 1888 - Miami, 10 de juliol de 1976) fou un futbolista català de la dècada de 1900, així com empresari.

## Trajectòria

És un dels jugadors més joves en disputar un partit amb el Barça. Va jugar al FC Barcelona entre 1901 i 1903, any en què passà al FC Català, club on jugà tres temporades més. El 1906 retornà al Barcelona, on encara jugà fins a la temporada 1908-09.
Fou germà del també futbolista Alfons Almasqué i Domènech.
Fou director de la Societat Nestlé a Xile i Bolívia entre 1916 i 1920, i a Cuba entre 1921 i 1931 i president des de 1932. Era un poderós membre de l'oligarquia cubana en el moment de la revolució cubana, fet que l'obligà a exiliar-se a Miami.

## Palmarès

* Copa Macaya:
** 1901-02
* Copa Barcelona:
** 1902-03
* Campionat de Catalunya de futbol:
** 1908-09

## Referències

* 1 2 «Necrològica». Diari ABC, 13-07-1976. [Consulta: 1r abril 2015].
* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Jugadores más jóvenes de la historia del FC Barcelona». cihefe.es, 17-10-2014. [Consulta: 1r abril 2015].
* 1 2 «EcuRed». ecured.cu. [Consulta: 1r abril 2015].

## Bibliografia

* Jiménez Soler, Guillermo. Los Propietarios de Cuba 1958. Primera Edición, 2006; Primera Reimpresión, 2007. Instituto Cubano del Libro, Editorial Ciencias Sociales, 2007. IISBN 959-06-0830-2.